Argumentele TAS pentru reducerea suspendării Simonei Halep la 9 luni! ITIA va plăti româncei 20.000 de franci francezi
Tribunalul de Arbitraj Sportiv (TAS-CAS) reducs pedeapsa Simonei Halep de la 4 ani la 9 luni.
Simona Halep nu a încălcat regulile antidoping în mod intenționat, este concluzia TAS
Instituția a redactat un comunicat de presă, din care spicuim următoarele."În conformitate cu articolele 2.1 și 2.2 din Programul anti-doping de tenis ("TADP"), este datoria personală a fiecărui jucător să se asigure că nicio substanță interzisă nu pătrunde în organismul lui.
Jucătorii își asumă orice substanțe interzise care sunt prezente în probele lor. În această chestiune, s-a descoperit că o substanță interzisă (Roxadustat) este prezentă într-un eșantion recoltat doamnei Halep la 29 august 2022 în timpul US Open.
Doamna Halep nu a contestat răspunderea, acceptând că, din motivele prezenței Roxadustat în eșantionul său, a comis încălcări ale regulilor antidoping (…).
Cu toate acestea, ea a obiectat cu privire la natura intenționată a infracțiunii și a susținut că testul pozitiv a fost rezultatul contaminării.
Completul CAS a stabilit că doamna Halep a dovedit, pe baza probelor, că Roxadustat a ajuns în organismul ei prin consumul unui supliment contaminat pe care l-a folosit în zilele cu puțin timp înainte de 29 august 2022, iar Roxadustat provenea din acel produs contaminat.
Ca urmare, completul CAS a stabilit că doamna Halep nu a încălcat regulile antidoping în mod intenționat.
Doamna Halep și-a recunoscut vina, în sensul că nu a avut grijă când a folosit suplimentul Keto MCT, iar CAS a ajuns la concluzia că nu a avut nicio vină sau neglijență semnificativă", se transmite în comunicatul de pe site-ul oficial.
Proba de sânge a Simonei Halep a fost anulată, din cauza operației suferită de româncă
CAS s-a referit și la problemele legate de pașaportul bilologic al Simonei Halep. "ITIA s-a bazat pe o probă de sânge dată de doamna Halep la 22 septembrie 2022, ale cărei rezultate pretindea că demonstrează încălcarea regulilor anti-doping în temeiul articolului 2.2 din TADP.
Contrar raționamentului tribunalului (n.r. – ITIA), completul CAS a stabilit că este oportun să ia în considerare rezultatele unei probe private de sânge date de doamna Halep la 9 septembrie 2022, în contextul unei intervenții chirurgicale care a avut loc la scurt timp după aceea.
Aceste rezultate și declarațiile publice ale doamnei Halep că nu intenționează să mai joace în 2022, au afectat scenariile de dopaj pe care se bazează Tribunalul Independent ITF.
CAS nu a fost convins că au fost încălcate regulile antidoping în temeiul articolului 2.2. și a respins această acuzație", a mai transmis instituția.
Concluziile Tribunalului de Arbitraj Sportiv
- Contestația formulată de Simona Halep la 28 septembrie 2023 împotriva deciziei pronunțate la data de 22 septembrie 2023 de Tribunalul Independent ITF este admisibilă și se menține parțial.
- Contestația formulată de Agenția Internațională de Integritate a Tenisului (ITIA) la 14 decembrie 2023 împotriva deciziei emise la 22 septembrie 2023 de Tribunalul Independent ITF este respinsă.
- Decizia emisă la 22 septembrie 2023 de Tribunalul Independent ITF este anulată.
- Se constată că Simona Halep a comis încălcări ale regulilor anti-doping în temeiul articolelor 2.1 (prezență) și 2.2 (utilizare) din Programul anti-doping de tenis 2022 ca urmare a prezenței unei substanțe interzise (Roxadustat) în proba de urină, colectată pe 29 august 2022.
- Simona Halep este sancționată cu o perioadă de Neeligibilitate de nouă (9) luni, începând cu data de 7 octombrie 2022.
- Se acordă credit Simonei Halep pentru suspendarea provizorie executată din 7 octombrie 2022.
- Toate rezultatele obținute de Simona Halep în perioada 29 august 2022 – 7 octombrie 2022 sunt anulate, cu toate consecințele, inclusiv pierderea oricăror medalii, titluri, puncte de clasament și premii în bani.
- Hotărârea se pronunță fără cheltuieli de judecată, cu excepția taxelor de judecată de 1.000 CHF (o mie de franci elvețieni) plătite de fiecare dintre Simona Halep pentru apelul său și Agenția Internațională de Integritate a Tennisului (ITIA) cu privire la recursul său, care este reținută de CAS.
- Agenția Internațională de Integritate a Tenisului (ITIA) este obligată să plătească Simonei Halep o sumă de 20.000 CHF (douăzeci de mii de franci elvețieni) drept contribuție la onorariile sale juridice și alte cheltuieli suportate în legătură cu aceste proceduri de arbitraj.
În concluzie, Simona Halep poate reveni pe teren chiar de mâine. Situația, este, însă ceva mai complicată. Pentru că nu mai are niciun punct în clasamentul WTA, ea este obligată să joace în calificări. De asemenea, poate primi wild-card din partea organizatorilor de turnee, dar nu mai mult de 12 până la finalul anului.